《南亭晓坐因以示璩》
唐代·权德舆

隐几日无事，风交松桂枝。园庐含晓霁，草木发华姿。

迹似南山隐，官从小宰移。万殊同野马，方寸即灵龟。

弱质常多病，流年近始衰。图书传授处，家有一男儿。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。